**ZÁPISNICA**

**z 8. zasadnutia VV ObFZ Trebišov**

**vo funkčnom období rokov 2021-2025**

**zo dňa 04.07.2022**

**Miesto konania:** Oblastný futbalový zväz Trebišov

**Prítomní:** VV – Š. Kavčák, M. Manasil, J. Holub, K. Pusztai, R. Vass, ŠTK – A. Koščo, sekretár – J. Dušek

**Ospravedlnení:** VV – P. Prokopovič, J. Podracký, RK – J. Hvozdík

**Program:**

1. Úvod (predseda ObFZ)

2. Kontrola uznesení z predchádzajúceho zasadnutia VV a informácie od sekretára ObFZ k 04.07.2022 (sekretár ObFZ)

3. Organizácia súťaží dospelých v SR 2022/23 (predseda ObFZ, predseda ŠTK)

4. List predsedu KR (predseda ObFZ)

5. Rôzne

VV schválil **program 8. zasadnutia** VV ObFZ Trebišov.

Za **overovateľov uznesení** boli schválení: R. Vass, M. Manasil

VV prerokoval jednotlivé body programu a prijal tieto uznesenia:

**Bod 1)**

Rokovanie 8. zasadnutia VV ObFZ otvoril predseda Štefan Kavčák a privítal prítomných.

**Bod 2)**

Informáciu o kontrole plnenia uznesení podal sekretár.

Na ostatnom zasadnutí VV ObFZ boli na nominačné listiny VsFZ schválení R J. Gašpar, V. Kaščák a DZ J. Kudrec. Rozhodcovia sa 16.06.2022 zúčastnili nominačných fyzických previerok v Košiciach.

Odmeny za umiestnenie troch najlepších klubov v súťaži Fair-play VI. ligy dospelých boli vyplatené. FK v Nižnom Žipove, ŠK Kuzmice a TJ TISA Trakany už majú finančné odmeny na svojich účtoch (166 €, 100 €, 50 €).

V piatok 24.06.2022 sa v kultúrnom dome vo Veľkej Tŕni uskutočnilo slávnostné vyhodnotenie ankety Jedenástka ObFZ Trebišov. Podujatia sa zúčastnilo cca 100 hostí. Fotogaléria je zverejnená na webovej stránke ObFZ.

V sobotu 02.07.2022 sa v Petrovciach nad Laborcom uskutočnilo stretnutie výberov R a DZ ObFZ Michalovce – ObFZ Trebišov. V stretnutí zvíťazilo naše družstvo pomerom 1:0. Organizácia zo strany domáceho klubu a ObFZ Michalovce bola na vysokej úrovni.

**Uznesenie VV 2022/23-001** : VV vzal na vedomie kontrolu uznesení z predchádzajúceho zasadnutia Výkonného výboru ObFZ a informácie od sekretára k 04.07.2022.

Hlasovali 5 členovia VV (5–0–0).

**Bod 3)**

Do súťaží dospelých ObFZ Trebišov sa prihlásilo spolu 14 družstiev. 10 družstiev do VII. ligy a 4 do VIII. ligy. FK Veľaty dostali ponuku doplniť súťaž VI. liga VsFZ sk. Zemplínska, v VII. lige teda momentálne figuruje 9 družstiev.

Návrh ŠTK je doplniť 4 družstvá VIII. ligy do VII. ligy, čím vznikne jedna 13-členná súťaž. Členovia VV ObFZ sa jednohlasne zhodli, že túto otázku posunú na zasadnutie Konferencie ObFZ s tým, že vyjadria odporúčacie stanovisko schváleniu návrhu ŠTK. K rokovaniu sa v tomto bode online pripojil aj J. Podracký, ktorý vyjadril súhlas s vyjadrením ostatných prítomných členov VV.

M. Manasil navrhol ako upraviť organizáciu VII. a VIII. ligy pre budúci súťažný ročník. Klubom má byť už pred hlasovaním oznámené, že v prípade prihlásenia sa vyššieho počtu účastníkov ako 14 (15 klubov a viac) do VII. ligy ObFZ na súťažný ročník 2023/24, budú kluby, ktoré sa nezmestia do desiatky účastníkov VII. ligy v súťažnom ročníku 2023/24 považované za zostupujúce a budú hrať v súťažnom ročníku 2023/24 VIII. ligu ObFZ. Jedným z kritérií naďalej ostáva povinné družstvo mládeže. To znamená, že ak v súťažnom ročníku 2022/23 nebude mať družstvo prihlásenú mládež v súťaži a na ďalší ročník (2023/24) sa prihlási 15 a viac družstiev dospelých do VII. ligy, bude družstvo dospelých bez mládeže v súťažnom ročníku 2022/23 automaticky považované za vypadávajúce.

**Uznesenie VV 2022/23-002** :

VV schválil zvolanie mimoriadnej konferencie formou per rollam hlasovania v dňoch 21.-23.07.2022.

Hlasovali 5 členovia VV (5–0–0).

**Uznesenie VV 2022/23-003** :

VV odporučil členom konferencie ObFZ schváliť návrh ŠTK na doplnenie štyroch družstiev VIII. ligy do VII. ligy ObFZ na súťažný ročník 2022/23.

Hlasovali 5 členovia VV (5–0–0).

**Uznesenie VV 2022/23-004** :

VV odporučil členom konferencie ObFZ schváliť návrh M. Manasila o organizácii súťaží v súťažnom ročníku 2023/24.

Hlasovali 5 členovia VV (5–0–0).

**Bod 4)**

VV obdržal list od predsedu KR Simeona Vassa o jeho odstúpení z funkcie predsedu komisie.

M. Manasil navrhol za nového predsedu KR Jána Faťaru. Všetci členovia sa k návrhu vyjadrili a prijali jednotné stanovisko. K rokovaniu sa aj v tomto bode online pripojil aj J. Podracký, ktorý vyjadril súhlas s vyjadrením ostatných prítomných členov VV. Najneskôr do najbližšieho zasadnutia VV má nový predseda doručiť mená členov svojej komisie.

**Uznesenie VV 2022/23-005** :

VV zobral na vedomie list predsedu KR Simeona Vassa o jeho odstúpení z funkcie predsedu KR.

Hlasovali 5 členovia VV (5–0–0).

**Uznesenie VV 2022/23-006** :

VV schválil Jána Faťaru za predsedu KR od 04.07.2022.

Hlasovali 5 členovia VV (5–0–0).

**Bod 5)**

Predseda sa poďakoval prítomným za účasť.

V Trebišove, 04.07.2022 Štefan Kavčák, v.r.

predseda ObFZ Trebišov

**Overovatelia uznesení:**

Róbert Vass ............................

Marián Manasil ............................

Zapísal sekretár ObFZ Trebišov Ing. Július Dušek